Publication: Magyar Közlöny
Issue: MK-2001-136 (Year: 2001, Number: 136)
Era: 1990-2004
Section: szóló 1996. évi LVII. törvény 23. § (2) bekezdése szerint
Paragraph Index: 316

(3) Szerződéses kapcsolat fennállása alatt az azonosítás során megadott adatokban, illetve a tényleges tulajdonos személyét érintően bekövetkezett változásról az ügyfél köteles a tudomásszerzéstől számított öt munkanapon belül a pénzügyi szolgáltató szervezetet értesíteni. 2/C. § A Magyar Köztársaság határát átlépő személy, amennyiben birtokában összesen egymillió forintot elérő vagy azt meghaladó összegű forint vagy valuta van, köteles ezt a tényt a vámhatóságnak bejelenteni és a 2/B. § (2) bekezdésének a) pontjában felsorolt adatokat, továbbá a birtokában lévő pénz összegét és pénznemét a vámhatóság számára megadni. 2/D. § Háromszázezer forintot elérő, illetve meghaladó összegű pénzváltási tranzakció esetén a pénzváltási tevékenységet folytató pénzügyi szolgáltató szervezet köteles az ügyfelet azonosítani és ügyleti bizonylatán a 2/B. §

Source: https://magyarkozlony.hu/hivatalos-lapok/896ebd82278aa62acd9562cbd11a44d219dfce58/dokumentumok/b1f6159605a0581ad60e2700226a624f930bdce2/letoltes